Det hele begynder d. 9. december 2013, hvor vi går ind i TDC butikken i Fields. Vi oplyser at vi er interesseret i at få HomeTrio.  Får oplyst at det var det helt rigtige tidspunkt vi var kommet på, da de lige netop den dag havde et kampagne tilbud. Hvis vi samtidig sagde ja til at prøve TDC Privat Alarm i en måned, så var der gratis oprettelse og gratis installation. Det tilbud siger vi ja tak til, giver de nødvendige oplysninger og får så oplyst at vi inden for en uge vil blive kontaktet med informationer om hvornår det ville blive installeret. Samme dag modtager vi så en email, hvori vi bliver bedt om at bekræfte at vi ønsker at blive overført fra Fullrate til TDC. Denne mail bliver besvaret samme dag, med de nødvendige informationer.

Da der er gået 9 dage og vi endnu ikke har modtaget en email ang. installations datoen, går jeg d. 18. december endnu en gang ind hos TDC i Fields. Her checkes der om bekræftelsen er modtaget, hvilket han kan se er tilfældet. Jeg bliver så informeret om at der godt kan gå op til en måned, da mit abonnement hos Fullrate skal opsiges.

D. 10/1 2014 har vi endnu ikke modtaget nogen informationer, så jeg ringer til TDC kundeservice for at høre hvad der sker. Man checker hvad status er og får oplyst at inden for en uge, vil vi modtage installations datoen. D. 12/1 modtager vi så email fra Fullrate, med informationer om at vore abonnement er opsagt pr. 12/2.

D. 16/1 modtager vi så email fra TDC, hvoraf det fremgår at installationen vil ske d. 12/2. Det fremgår dog også at der vil blive opkrævet et en gangs beløb på DKK 999,00 for installation af HomeTrio. Dette forstår vi ikke, da vi jo var blevet oplyst at vi ville få gratis installation. Jeg tager derfor kl. 10, ind til TDC butikken i Fields, for at høre hvad der er gået galt. Her får vi oplyst at det også står i systemet at vi skulle have gratis installation. Da han er alene i butikken og bliver nød til at checke det nærmere, tager han et kopi at mailen hvori vi bekræfter overførelsen. Han oplyser at så snart der kommer en kollega mere så vil han checke op på det og ringe til os.
Da kl. bliver 16.30 og vi endnu ikke har hørt noget fra butikken, ringer jeg til TDC kundeservice.
Jeg forklarer vedkommende hele sagen. Han beklager meget og kan godt se at der er noget der er gået galt. Han vil rette det til med det samme, samt give os gratis installation af Multiroom, da det nu har taget så lang tid. Han beder mig samtidig bekræfte hvad vi har aftalt på en mail, så vil han nemlig sende ordrebekræftelsen med det samme som svar. Samme dag modtager vi så mailen fra Fullrate, hvori de oplyser at de har registreret at vi har fortrudt opsigelsen.

Den 20/1 har vi endnu ikke modtaget en ordrebekræftelse, så jeg kontakter endnu en gang kundeservice. Vedkommende kunne godt se at det ikke var gjort helt rigtigt, men hun ville rette det med det samme. Vi kunne samtidig aftale en dato for hvornår vi ville have installatøren til at komme. Vi aftaler d. 7/2,  mellem kl. 12-16.

Den 21/1 modtager vi så mail fra TDC, hvori det fremgår at bestillingen er annulleret. Endnu engang må jeg kontakte kundeservice, for at høre hvad der sker. Får så oplyst at det hele er blevet aflyst, og vi kan begynde helt forfra. Dvs. endnu en måneds ventetid. Har endnu ikke modtaget en ordrebekræftelse, så hvem ved måske er det ikke lykkes endnu.